CELEX: 62011TN0538
Language: mt
Date: 2011-10-10 00:00:00
Title: Kawża T-538/11: Rikors ippreżentat fl- 10 ta’ Ottubru 2011 — Il-Belġju vs Il-Kummissjoni

26.11.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 347/42
            
         Rikors ippreżentat fl-10 ta’ Ottubru 2011 — Il-Belġju vs Il-Kummissjoni
   (Kawża T-538/11)
   2011/C 347/75
   Lingwa tal-kawża: l-Olandiż
   
      Partijiet
   
   
      Rikorrent: Ir-Renju tal-Belġju (rappreżentanti: C. Pochet u J. Halleux, assistiti minn L. Van den Hende, avukat)
   
      Konvenuta: Il-Kummissjoni Ewropea
   
      Talbiet
   
   Ir-rikorrent jitlob li l-Qorti Ġenerali jogħġobha:
   
               —
            
            
               tannulla d-Deċiżjoni tal-Kummissjoni, tas-27 ta’ Lulju 2011, dwar l-għajnuna mill-Istat għall-finanzjament tal-iskrining għall-enċefalopatiji sponġiformi trasmissibbli (TSE) fil-bovini implimentata mill-Belġju (Għajnuna mill-Istat C 44/08 (ex NN 45/04));
            
         
               —
            
            
               tikkundanna lill-Kummissjoni għall-ispejjeż.
            
         
      Motivi u argumenti prinċipali
   
   Insostenn tar-rikors tiegħu, ir-rikorrent jinvoka motiv uniku.
   
               (1)
            
            
               L-ewwel motiv ibbażat fuq ksur tal-Artikolu 107(1) TFUE.
               
                           —
                        
                        
                           Il-miżuri implementati mill-Belġju ma jinkludu ebda vantaġġ selettiv favur il-bdiewa, il-biċċeriji u entitajiet oħra involuti fl-ipproċessar, fil-manipulazzjoni, fil-bejgħ u fil-kummerċjalizzazzjoni ta’ prodotti li joriġinaw minn bovini u li huma suġġetti għal test għall-BSE obbligatorju skont il-leġiżlazzjoni applikabbli.